CELEX: 32006R1207
Language: sk
Date: 2006-08-09 00:00:00
Title: Nariadenie Komisie (ES) č. 1207/2006 z  9. augusta 2006 , ktorým sa na hospodársky rok 2006/2007 stanovuje nákupná cena nespracovaných sušených hrozienok a sušených fíg pre skladovacie agentúry

10.8.2006   
            
            
               SK
            
            
               Úradný vestník Európskej únie
            
            
               L 219/9
            
         
      NARIADENIE KOMISIE (ES) č. 1207/2006
   z 9. augusta 2006,
   ktorým sa na hospodársky rok 2006/2007 stanovuje nákupná cena nespracovaných sušených hrozienok a sušených fíg pre skladovacie agentúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (1), a najmä na jeho článok 9 ods. 8,
   keďže:
   
               (1)
            
            
               Kritériá stanovovania cien, za ktoré skladovacie agentúry nakupujú nespracované sušené figy a sušené hrozienka, sú stanovené v článku 9 ods. 2 nariadenia (ES) č. 2201/96. Podmienky nákupu a správy produktov zo strany skladovacích agentúr sú definované nariadením Komisie (ES) č. 1622/1999 z 23. júla 1999, ktorým sa ustanovujú podrobné pravidlá pre uplatňovanie nariadenia Rady (ES) č. 2201/96 o schéme skladovania nespracovaných sušených hroznových bobúľ a sušených fíg (2).
            
         
               (2)
            
            
               Na hospodársky rok 2006/2007 je preto potrebné stanoviť nákupné ceny pre sušené hrozienka na základe vývoja na svetovom trhu a pre sušené figy na základe minimálnej ceny stanovenej nariadením Komisie (ES) č. 1100/2005 z 13. júla 2005, ktorým sa na hospodársky rok 2005/2006 stanovuje minimálna výkupná cena nespracovaných sušených fíg a výška pomoci na produkciu sušených fíg (3).
            
         
               (3)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spracované produkty na báze ovocia a zeleniny,
            
         PRIJALA TOTO NARIADENIE
   Článok l
   Na hospodársky rok 2006/2007 je nákupná cena uvedená v článku 9 ods. 2 nariadenia (ES) č. 2201/96 stanovená na:
   
               a)
            
            
               444,81 EUR za netto tonu nespracovaných sušených hrozienok;
            
         
               b)
            
            
               542,70 EUR za netto tonu nespracovaných sušených fíg.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. augusta 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 297, 21.11.1996, s. 29. Nariadenie naposledy zmenené a doplnené nariadením Komisie (ES) č. 386/2004 (Ú. v. EÚ L 64, 2.3.2004, s. 25).
   
      (2)  Ú. v. ES L 192, 24.7.1999, s. 33. Nariadenie zmenené a doplnené nariadením (ES) č. 1051/2005 (Ú. v. EÚ L 173, 6.7.2005, s. 5).
   
      (3)  Ú. v. EÚ L 183, 14.7.2005, s. 63.